Maragall, al Círculo Ecuestre: «Valls no té cap possibilitat de ser alcalde» | NacióDigital
per Sara González, Barcelona, 5 de febrer de 2019 a les 16:08 |
"El senyor Valls no té cap possibilitat d'arribar a l'alcaldia encara que quedés el primer. En aquest sentit, estic molt tranquil". Així de contundent s'ha expressat l'alcaldable d'ERC a Barcelona, Ernest Maragall, al Círculo Ecuestre, un auditori que precisament veu amb especial simpatia el candidat apadrinat per Ciutadans. El dirigent republicà ha assegurat que, en un escenari postelectoral en què ningú tindrà majoria absoluta, veu possibilitats de pacte tant amb els comuns d'Ada Colau com amb la candidatura de l'òrbita post convergent. Evitar que es reprodueixi la inestabilitat del govern municipal, ha dit, és un dels seus principals objectius. "No n'hi ha prou amb gestionar, s'ha de governar", ha reivindicat.
Maragall era conscient que feia un col·loqui en territori hostil. De fet, li ha quedat clar des del començament quan, a petició dels assistents, molts d'ells empresaris alemanys, han interromput el seu discurs per demanar-li que el fes en castellà. Esquivant la polèmica, l'alcaldable ha reivindicat el català sent un acte a Barcelona, però ha optat per canviar al castellà per facilitar la comprensió de les seves paraules i per evitar que el col·loqui quedés eclipsat per aquesta qüestió.
Eleccions municipals 2019, Política, alcalde, Ernest Maragall, Círculo Ecuestre, eleccions municipals 2019, possibilitat, Manuel Valls
I tant que no.....
Per ninja45 el 5 de febrer de 2019 a les 16:32
Parlem de Manuel Valls: El polític francès ha assegurat que hi ha presos polítics a països com Veneçuela, però no en les democràcies europees, per la qual cosa ha vaticinat que l'extradició de l'expresident de la Generalitat Carles Puigdemont a Espanya des d'Alemanya "es farà". "Espanya és un estat democràtic de dret amb una Constitució de les més democràtiques que existeixen al món, però no hi ha cap possibilitat per a Catalunya de sortir d'Espanya", ha asseverat. Així mateix, ha equiparat el nacionalisme amb la guerra i ha lloat la democràcia espanyola: "La gent oblida el que ha estat la història dels darrers 40 anys, el paper de la monarquia i la transició". I que més?. Les imatges de les càrregues de la Policia Nacional i la Guàrdia Civil contra ciutadania indefensa durant l'1-O van donar la volta al món. Una actuació desproporcionada i criticada abastament a nivell internacional que va deixar com a resultat 1.066 ferits atesos per serveis d'emergència i hospitals, 23 dels quals majors de 79 anys. En aquell moment, per repartir culpes i justificar que els votants eren violents, l'Estat va assegurar que també hi havia 431 agents ferits. Tot i això, aquesta xifra s'ha evidenciat exagerada pel recompte que el mateix govern espanyol ha fet sis mesos més tard, arran d'una pregunta d'un senador de Bildu en què l'executiu central rebaixa la xifra fins a 111 els membres dels cossos de seguretat "contusionats" durant la jornada del referèndum. D'aquests agents només 10 van causar baixa per les seves lesions. Intolerable i vergonyós. A la m. la Injusticia espanyola prevaricadora, titella de feixistes i corruptes, vergonya d'Europa. Si em peguen, vull el divorci. Som República !!*!!